เงินบาทแข็งค่าตาม flow กรอบพรุ่งนี้ 32.35-32.45
ค่าเงินบาทปิดตลาดเย็นนี้ (21 เม.ย.) อยู่ที่ระดับ 32.37/39 บาท/ดอลลาร์ แข็งค่าจากช่วงเช้าที่เปิดตลาดที่ระดับ 32.40/46 บาท/ดอลลาร์
21 เม.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (21 เม.ย.) อยู่ที่ระดับ 32.37/39 บาท/ดอลลาร์ แข็งค่าจากช่วงเช้าที่เปิดตลาดที่ระดับ 32.40/46 บาท/ดอลลาร์
ช่วงเย็นนี้เงินบาทปรับตัวแข็งค่าขึ้นจากช่วงเช้า ซึ่งเป็นการแข็งค่าตามกระแสของ flow รวมทั้งวันนี้ตลาดหุ้นไทยปิดตลาดดัชนีปรับเพิ่มขึ้น 9.03 จุด ซึ่งไม่ได้มีปัจจัยอะไรที่เป็นเหตุผลสำคัญมากนักต่อการแข็งค่าของเงินบาทในวันนี้ ซึ่งตลาดยังคงรอจับตาผลการประชุมในสัปดาห์ที่สำคัญ ทั้งภายในประเทศคือ คณะกรรมการนโยบายการเงิน (กนง.) และของธนาคารกลางสหรัฐ คือ คณะกรรมการกำหนดนโยบายการเงิน (FOMC)
ขณะที่คาดว่า พรุ่งนี้เงินบาทจะเคลื่อนไหวในกรอบแคบที่ 32.35 – 32.45 บาท/ดอลลาร์
 
ที่มา: สำนักข่าวอินโฟเควสท์